دلێگەو یاۋنەری و چاپەمەنی هێزەکا پارێزنای گەلی-هەپەگە، جە بارەو چالاکی گەریلاکاشا جە پارێزگەو جۆلەمێرگی، بە ۋەڵاکریێۋ ئی زانیاریێشە دێنێ:
٢٣ تەمووزی جە گەڤەر، کارۋانێۋی سەربازی سپا داگیرکەرەکەو تورکیای کە پەی شەمزینانی لۋان، بیەن ئامانجو چالاکی گەریلای و  جە ئاکامشەنە گورزی فرە قورس جە دوژمنی دریان و چنڎین زرێپۆشێ دلێنە بریێنێ، بەڵام زیانی گیانی دوژمنی نەزانیان.
٢٤ تەمووزی جە شەمزینان، گەریلا جە ٥ قۆڵێۋە هێرشا کەردەن سەرو  بنکە و بارگە سەربازیەکا مەلەیان و تیسێ-ی سەر بە شارچە خۆمارۆکی، جە ئاکامانە ۳ سەنگەرێ خاپوورێ کریێنێ و ۲ سەربازێ کوشیێنێ.
سەرسەبای هەمان ڕۆچ، جە بەرزایی عەلی شێری کە سەر بە گەڤەر-یەن، هێزەکێ دوژمنی کرێنێ ئامانج و جە ئاکامشەنە چنڎین سەنگەرێ خاپورێ کریێنێ و ۲ سەربازێ کوشیێنێ.
